Izziņa par atzinumos sniegtajiem iebildumiem

|  |
| --- |
| **informatīvā ziņojuma projektam** **“Par nepieciešamo rīcību, lai sagatavotu priekšnosacījumus Eiropas Digitālās inovācijas centru izveidei Latvijas Republikā atbilstoši Eiropas Parlamenta un Padomes regulas priekšlikumam, ar ko laikposmam no 2021. līdz 2027. gadam izveido Digitālās Eiropas programmu”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju elektronisko saskaņošanu**

|  |  |
| --- | --- |
| Datums | 06.07.2020., 16.07.2020. |
|  |  |
| Saskaņošanas dalībnieki  | Tieslietu ministrija, Ekonomikas ministrija, Izglītības un zinātnes ministrija, Latvijas Pašvaldību savienība, Finanšu ministrija, Ārlietu ministrija, Aizsardzības ministrija, Iekšlietu ministrija, Satiksmes ministrija, Valsts kanceleja, Latvijas Darba devēju konfederācija, Latvijas Brīvo arodbiedrību savienība, Pārresoru koordinācijas centrs, Latvijas Tirdzniecības un rūpniecības kamera |
|   |  |
|  |  |  |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Ekonomikas ministrija, Izglītības un zinātnes ministrija, Aizsardzības ministrija |
|   |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |
|   |  |
|   |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Izglītības un Zinātnes ministrijas 01.06.2020. atzinums** |
| 1. | 2. sadaļa “Eiropas digitālās inovācijas centri un to izveide” | 2014. - 2020.gada plānošanas periodā tiek realizēta Latvijas Viedās specializācijas stratēģija (turpmāk – RIS3), kurā ir noteikti tautsaimniecības transformācijas virzieni un viedās specializācijas jomas, paredzot mērķtiecīgu pētniecības un inovāciju resursu koncentrēšanu. Viena no RIS3 specializācijas jomām ir tieši Informāciju un komunikācijas tehnoloģijas, kura ir tiešā veidā sasaistīta ar augstas veiktspējas datošanu, mākslīgā intelekta un kiberdrošības jomu, tādēļ lūdzam papildināt Informatīvā ziņojuma 2.sadaļu “Eiropas digitālo inovāciju centri un to izveide” ar rindkopu: “Centri attīstīs tādas augstas veikstpējas skaitļošanas, mākslīgā intelekta un kiberdrošība digitālās tehnoloģijas, kuras atbilst viedās specializācijas stratēģijas mērķiem Informācijas un komunikācijas tehnoloģiju, Biomedicīnas un Viedās enerģētikas specializācijas jomās”.  | **Ņemts vērā.**Informatīvais ziņojums papildināts. | Skatīt informatīvā ziņojuma 2. sadaļu. |
| 2.  | Ministru kabineta protokollēmuma 2. punkts | Lūdzam precizēt protokollēmuma 2. punktu, nosakot Vides aizsardzības un reģionālās attīstības ministrijai līdz **2020. gada 31.augustam** izstrādāt Eiropas Digitālo inovāciju centru atlases kritērijus un līdz **2020. gada 30. septembrim** veikt Eiropas Digitālo inovāciju centru  atlasi atbilstoši kritērijiem, kas norādīti Eiropas Parlamenta un Padomes regulas priekšlikumā ar ko laikposmam  no 2021. līdz 2027. gadam izveido Digitālās Eiropas programmu, jo informatīvajā ziņojumā minēts, ka saskaņā ar Komisijas 2020. gada 10. februāra Eiropas digitālo inovāciju centru darba grupas sanāksmē sniegto informāciju par darbu laika grafiku nacionālo Centru atlasei un priekšlikumu iesniegšanai, Komisijai nepieciešams nodrošināt nacionālo Centru atlasi līdz 2020. gada oktobrim, ņemot vērā, ka 2020. gada 21.–22. oktobrī Luksemburgā plānota pirmajā atlases kārtā apstiprināto Centru pārstāvju pirmā sanāksme. Lai Latvija izpildītu Programmā minētās saistības, VARAM ir uzsākusi darbu Centru atlases kritēriju un atlases procedūras sagatavošanai. VARAM ERAF darbības programmā iekļāvusi informāciju par dalībvalstij nepieciešamā finansējuma atvēlēšanu no savas ERAF darbības “Viedāka Eiropa, veicinot inovatīvas un viedas ekonomiskās pārmaiņas” programmas  (PO1 mērķa).  | **Panākta vienošanās.**Protokollēmums papildināts.**Sniedzam skaidrojumu**.Saskaņā ar Digitālās Eiropas programmu, dalībvalstīm ir jānodrošina, lai Centru atlases procesā tiktu ievēroti atklātības un taisnīguma principi. Ņemot vērā minēto, darbības, kuras nepieciešams īstenot pēc atlases kritēriju izstrādes, tādas kā preses relīzes sagatavošana, atlases kritēriju publicēšana ministrijas tīmekļa vietnē, informatīvās dienas organizēšana, konsultāciju sniegšana, pretendentu pieteikumu izvērtēšana ir veicamas secīgi. | Skatīt Ministru kabineta protokollēmuma projekta 2. punktu. |
| 3. | Informatīvā ziņojuma 2. sadaļa. | Lūdzam informatīvajā ziņojumā precizēt, vai augstākās izglītības iestādes var kvalificēties kā Eiropas Digitālo inovāciju centri. | **Ņemts vērā.**Informatīvais ziņojums papildināts. | Skatīt informatīvā ziņojuma 2. sadaļu. |
| 4. | Ministru kabineta protokollēmuma 2. punkts | Lūdzam noteikt protokollēmumā prasību centru atlases kritērijus saskaņot ar Izglītības un zinātnes ministriju. | **Ņemts vērā.**Protokollēmums papildināts. | Skatīt informatīvā ziņojuma 4. sadaļu, 5. sadaļu, Ministru kabineta protokollēmuma projekta 2. punktu. |
|  **Aizsardzības ministrijas 29.05.2020. atzinums**  |
| 5. |  | Ziņojumā un Ministru kabineta sēdes protokollēmuma projektā vārdu savienojumu “digitālo inovāciju centri” attiecīgā skaitlī un locījumā aizstāt ar vārdu savienojumu “digitālās inovācijas centri” attiecīgā skaitlī un locījumā, ievērojot priekšlikuma Eiropas Padomes un Parlamenta regulai, ar ko laikposmam no 2021. līdz 2027. gadam izveido Digitālās Eiropas programmu, (turpmāk – Regulas priekšlikums) paskaidrojuma rakstā, Regulas priekšlikuma 2. panta (e) apakšpunktā, 8. pantā, 16. pantā, kā arī Regulas priekšlikuma 1. un 3. pielikumā lietoto terminoloģiju. | **Ņemts vērā.**Informatīvais ziņojums un protokollēmums papildināts. | Skatīt informatīvo ziņojumu un Ministru kabineta protokollēmumu. |
| 6. | 2. sadaļa “Eiropas digitālās inovācijas centri un to izveide” | Ievērojot Regulas priekšlikuma preambulas 10. apsvēruma otrajā rindkopā sniegto informāciju, ka “(..) pirmie digitālās inovācijas centri tiks atlasīti, pamatojoties uz dalībvalstu priekšlikumiem, un pēc tam tīklu paplašinās, izmantojot atklātu konkursa procedūru (..),” attiecīgi precizēt ziņojuma 2. daļu, jo no šā brīža redakcijas nav skaidrs, ka runa ir par diviem secīgiem atlases posmiem, t.i., atlase atbilstoši dalībvalstu priekšlikumiem, lai izveidotu sākotnēju digitālās inovācijas centru tīklu, un atlase saskaņā ar atklātu konkursa procedūru, lai tīklu paplašinātu. | **Ņemts vērā.**Informatīvais ziņojums papildināts. | Skatīt informatīvā ziņojuma 2. sadaļu. |
| 7. | 2. sadaļa “Eiropas digitālās inovācijas centri un to izveide” | Ņemot vērā, ka ziņojuma 2. daļā norādītajos atlases kritērijos iekļauti Regulas priekšlikuma 16. panta 2. punkta nosacījumi, (d) apakšpunktā vārdu “apstiprina” aizstāt ar vārdu “izsniegusi”, lai ievērotu Regulas priekšlikumā lietoto terminoloģiju. | **Ņemts vērā.**Informatīvais ziņojums papildināts. | Skatīt informatīvā ziņojuma 2. sadaļas (d) apakšpunktu.  |
| 8. | 2. sadaļa “Eiropas digitālās inovācijas centri un to izveide” | Ievērojot 3. iebildumā norādīto pamatojumu, ziņojuma 2. daļā iekļautajos atlases kritērijos izslēgt vārdus “piemēram, sniedzot informāciju par nodokļu parādu neesamību” (3. lp., (d) apakšpunkts), jo šāds iestarpinājums ļauj maldīgi secināt, ka attiecīga norāde iekļauta arī Regulas priekšlikumā. Minēto iestarpinājumu var iekļaut ziņojumā kā VARAM papildu skaidrojumu Regulas priekšlikumā paredzētajam, to nepārprotami norādot. | **Ņemts vērā.**Informatīvais ziņojums papildināts. | Skatīt informatīvā ziņojuma 2. sadaļu. |
| 9. | 2. sadaļa “Eiropas digitālās inovācijas centri un to izveide” | Ziņojuma 2. daļas priekšpēdējā rindkopā (3. lp.) saīsinājumu “t.sk.” aizstāt ar saīsinājumu “t.i.” vai partikulu “proti”, jo Regulas priekšlikuma 16. panta 3. punkts paredz divus konkrētus papildu kritērijus, taču no VARAM piedāvātās attiecīgā teikuma redakcijas izriet, ka ir vēl arī citi, ziņojumā nenorādīti, papildu kritēriji. | **Ņemts vērā.**Informatīvais ziņojums papildināts. | Skatīt informatīvā ziņojuma 2. sadaļu.  |
| 10. | 5. sadaļa “VARAM turpmākā rīcība” | Ņemot vērā, ka digitālās inovācijas centru atlases kritēriji jau ir noteikti Regulas priekšlikuma 16. pantā, ziņojuma 5. daļā izslēgt vārdus “izstrādās atlases kritērijus un” | **Panākta vienošanās.****Sniedzam skaidrojumu.** Eiropas Komisijas minētie kritēriji ir visaptveroši, piemēram, “digitālās inovācijas centru funkcijām atbilstošas kompetences”, balstoties uz tām katras dalībvalsts uzdevums ir definēt tās jomas, kuras saredz kā prioritāras savam digitālās inovācijas centram, lai pēc iespējas veicinātu digitālo transformāciju, piemēram, reģionālais aspekts, lai aptvertu arī reģionos esošos uzņēmējus un veicinātu reģionu digitalizāciju. VARAM, sadarbībā ar EM un IZM, izstrādās šos atlases kritērijus, ņemot vērā to, ka ir nepieciešams nodrošināt digitālās inovācijas centra sasaisti un kompetences gan ar uzņēmēju vajadzībām, gan Viedās specializācijas stratēģiju (RIS3). |  |
| 11. | Ministru kabineta protokollēmuma 2. punkts | Ievērojot 6. iebildumā norādīto pamatojumu, Ministru kabineta sēdes protokollēmuma projekta 2. punktā izslēgt vārdus “izstrādāt Eiropas Digitālo inovāciju centru atlases kritērijus un”. | **Panākta vienošanās.****Sniedzam skaidrojumu.**Lūdzam skatīt iepriekšējo skaidrojumu 10. ailē. |  |
|  **Ekonomikas ministrijas 02.06.2020. atzinums**  |
| 12. | 4. sadaļa “Koordinācija Latvijā”, 5. sadaļa “VARAM turpmākā rīcība”, Ministru kabineta protokollēmuma 2. punkts | Atbilstoši 2010.gada 23.marta Ministru kabineta noteikumiem Nr.271 “Ekonomikas ministrijas nolikums” Ekonomikas ministrija cita starpā izstrādā un īsteno komercdarbības attīstības politiku, konkurētspējas un tehnoloģiju attīstības politiku. Digitalizācija ir horizontāls jautājums, kas skar vairāku ministriju īstenoto politiku kompetenci, tai skaitā uzņēmējdarbības un rūpniecības politiku, kur digitializācija ir būtisks konkurētspējas, inovāciju un produktivitātes veicināšanas pamats. Līdz ar to, vēlamies uzsvērt, ka Eiropas Digitālo inovāciju centru (turpmāk – DIC) izveide Latvijas Republikā tiešā veidā skar uzņēmējdarbības sektoru. Lūdzam noteikt Ekonomikas ministriju kā līdzatbildīgo iestādi Digitālās Eiropas programmas ieviešanas aktivitāšu īstenošanā, tai skaitā DIC ieceres īstenošanā Latvijā. Lūdzam attiecīgi precizēt informatīvā ziņojuma projekta 4. sadaļu “Koordinācija Latvijā” un 5. sadaļu “VARAM turpmākā rīcība”, kā arī protokollēmuma projekta 2. punktu, paredzot Ekonomikas ministriju kā līdzatbildīgo iestādi Eiropas DIC atlases procedūras sagatavošanā, DIC atlases kritēriju izstrādē un koordinācijas jautājumos gan nacionālā, gan ES līmenī attiecībā uz turpmāko DIC atlasi, t.sk. pārrobežu līmenī. | **Ņemts vērā.**Informatīvais ziņojums un protokollēmums papildināts. | Skatīt informatīvā ziņojuma 4. sadaļu, 5. sadaļu, Ministru kabineta protokollēmuma projekta 2. punktu. |
| 13. | 2. sadaļa “Eiropas digitālās inovācijas centri un to izveide” | Lūdzam precizēt informatīvā ziņojuma projekta 2. sadaļā iekļauto informāciju par Latvijai paredzētajām 3 DIC kvotām, kur katram DIC ir jābūt specializētam vienā no Eiropas komisijas noteiktajām prioritārajām jomām (mākslīgais intelekts, kiberdrošība vai augstas veiktspējas datošana). | **Ņemts vērā.**Informatīvais ziņojums papildināts. | Skatīt informatīvā ziņojuma 2. sadaļu. |
| 14. | 2. sadaļa “Eiropas digitālās inovācijas centri un to izveide” | Lūdzam precizēt informatīvā ziņojuma projekta 2. sadaļā iekļauto informāciju par kompetenču centru nozīmi digitālo prasmju attīstīšanā, nodrošinot kompetenču paplašinātu definīciju un skaidrojumu. | **Ņemts vērā.**Informatīvais ziņojums papildināts. | Skatīt informatīvā ziņojuma 2. sadaļu. |
| 15. | 2. sadaļa “Eiropas digitālās inovācijas centri un to izveide” | Lūdzam papildināt informatīvā ziņojuma projekta 2. sadaļā iekļauto informāciju ar visu esošo ekosistēmu uzskaitījumu, lai politikas veidotājiem un citiem iesaistītajiem sniegtu pilnvērtīgu priekštatu par Latvijas ekosistēmu saturisko virzību. | **Panākta vienošanās.**Informatīvais ziņojums papildināts.**Papildus sniedzam skaidrojumu.**Centri nodrošinās piekļuvi speciālām tehnoloģiskajām zināšanām un eksperimentālām iekārtām, kas dos iespēju īstenot rūpniecības digitālo pārveidi visās esošajās ekosistēmās. | Skatīt informatīvā ziņojuma 2. sadaļu. |
| 16. | 2. sadaļa “Eiropas digitālās inovācijas centri un to izveide” | Lūdzam precizēt informatīvā ziņojuma projekta 2. sadaļā iekļauto informāciju, “mobilās veselības aprūpes pakalpojumus” aizstājot ar “viedās veselības aprūpes pakalpojumiem”, jo viedās medicīnas koncepts ietver sevī plašāku risinājumu spektru, tajā skaitā mākslīgā intelekta un daru risinājumus.  | **Ņemts vērā.**Informatīvais ziņojums papildināts. | Skatīt informatīvā ziņojuma 2. sadaļu.  |
| 17. | 2. sadaļa “Eiropas digitālās inovācijas centri un to izveide” | Lūdzam papildināt 2. sadaļas tekstu par atklātās atlases procedūru ar informāciju par atlases procesu, lēmumu pieņemšanu, iesaistītajām pusēm un to atbildību.  | **Panākta vienošanās.****Sniedzam skaidrojumu.**Detalizēta atlases procedūras un lēmumu pieņemšanas kārtība un iesaistīto pušu atbildību sadalījums tiks noteikts izveidotās darba grupas ietvaros. |  |
| 18. | 2. sadaļa “Eiropas digitālās inovācijas centri un to izveide” | Lūdzam 2. sadaļā precizēt tekstu par centru atbalstu, iekļaujot tajā arī akadēmisko sektoru.  | **Ņemts vērā.**Informatīvais ziņojums papildināts. | Skatīt informatīvā ziņojuma 2. sadaļu. |
| 19. | 2. sadaļa “Eiropas digitālās inovācijas centri un to izveide” | Lūdzam 2. sadaļas tekstā par centru piekļuves nodrošināšanu speciālām tehnoloģiskajām zināšanām un eksperimentālām iekārtām, neierobežot jomas, kuras varēs gūt rūpniecības digitālo pārveidi, lai netiek izslēgtas citas rūpniecības nozares.  | **Ņemts vērā.**Informatīvais ziņojums papildināts. | Skatīt informatīvā ziņojuma 2. sadaļu. |
| 20. | 3. sadaļa “Finansējums” | Lūdzam izvērtēt nepieciešamību papildināt 3. sadaļas d. punktu ar "lielie uzņēmumi", paredzot potenciālo sadarbību arī ar lielajiem Eiropas Savienības uzņēmumiem. Tādējādi varētu DIC potenciālo sadarbības partneru tīklu un kompetenču stiprināšanu.  | **Ņemts vērā.**Informatīvais ziņojums papildināts. | Skatīt informatīvā ziņojuma 3. sadaļas (d) apakšpunktu. |
| 21. | 2. sadaļa “Eiropas digitālās inovācijas centri un to izveide”, 3. sadaļa “Finansējums”, 4. sadaļa “Koordinācija Latvijā”  | Ņemot vērā Eiropas Komisijas pārstāves *Anna Puig Centelles* komentāru par neskaidrību ar Digitālās Eiropas programmas DIC uzsaukumu turpinājumu pēc šī gada paredzētā uzsaukuma savstarpējā Eiropas Komisijas, VARAM un Ekonomikas ministrijas videokonferences ietvaros 29. maijā, lūdzam precizēt informatīvā ziņojuma projekta 2., 3. un 4. sadaļu, paredzot iespējamību šī gada oktobra uzsaukumam būt kā vienīgajam Digitālās Eiropas programmas ietvaros. | **Ņemts vērā.**Informatīvais ziņojums papildināts. | Skatīt informatīvā ziņojuma 4.sadaļu.  |
| 22. | 4. sadaļa “Koordinācija Latvijā” | Lūdzam precizēt informatīvā ziņojuma projekta 4. sadaļā iekļauto informāciju, paredzot vietējo konsorciju veidošanu nacionālo DIC izveidei katrā no Eiropas komisijas izvirzītajām jomām (mākslīgais intelekts, kiberdrošībā vai augstas veiktspējas datošanā). | **Panākta vienošanās.**Informatīvais ziņojums papildināts. **Papildus sniedzam skaidrojumu.**DEP ir noteiktas prioritārās jomas (mākslīgais intelekts, kiberdrošībā un augstas veiktspējas datošanā), bet tas nenozīmē, ka katrā no jomām ir jāveido DIC. Pirmajā atlases kārtā no dalībvalstīm tiek sagaidīts, ka tās veiks DIC ar specializāciju mākslīgā intelekta jomā.  | Skatīt informatīvā ziņojuma 4. sadaļu. |
| 23. | 5. sadaļa “VARAM turpmākā rīcība” | Lūdzam precizēt informatīvā ziņojuma projekta 5. sadaļā iekļauto informāciju, iekļaujot laika rāmi nacionālā DIC izveides informatīvās dienas organizēšanai, publiskajai apspriedei, konsorciju veidošanai, kritēriju izstrādei un uzsaukuma organizēšanai. | **Panākta vienošanās.**Informatīvais ziņojums papildināts. **Papildus sniedzam skaidrojumu.**Darba grupas ietvaros tiks izstrādāti atlases kritēriji, pamatojoties uz Digitālās Eiropas programmā noteiktajiem pamatelementiem. Papildus vēršam uzmanību, ka ir precizēta informatīvā ziņojuma 5. sadaļa, kurā noteikts, ka VARAM sadarbībā ar EM, IZM veiks kritēriju izstrādi. Informatīvās dienas organizēšana notiks š.g. augusta sākumā, lai tajā informētu par izstrādātajiem atlases kritērijiem.  | Skatīt informatīvā ziņojuma 5. sadaļu. |
| **Tieslietu ministrijas 29.05.2020. atzinums** |
| 24. | Ministru kabineta protokollēmuma 2. punkts | Lūdzam precizēt lēmuma projekta 2. punktu, svītrojot atsauci uz Eiropas Parlamenta un Padomes regulas priekšlikumu, ar ko laikposmam no 2021. līdz 2027. gadam izveido Digitālās Eiropas programmu (turpmāk – Regula), jo minētās Regulas priekšlikums nav juridiski saistošs un konkrētais regulējums – kritēriji, atbilstoši kuriem dalībvalsts atklātā konkursa procedūrā izraugās kandidātsubjektus – būs piemērojams tikai pēc attiecīgās Regulas, kas to noteic, spēkā stāšanās, no kā izriet, ka šīs Regulas pieņemšanas gaitā tās regulējums (kritēriji) vēl var mainīties. Uzsveram, ka atsauces uz juridiski nesaistošiem dokumentiem tiesību aktā neatbilst Latvijas Republikas Satversmes 4. un 90. pantam, kā arī Oficiālo publikāciju un tiesiskās informācijas likumam.Kā arī, ņemot vērā iepriekš minēto, ka Regulas pieņemšanas gaitā tās regulējums var mainīties, lūdzam izvērtēt iespēju ziņojumu un lēmuma projektu virzīt apstiprināšanai Ministru kabinetā pēc Regulas pieņemšanas vai alternatīvi lūdzam precizēt lēmuma projektu, nodrošinot, ka Vides aizsardzības un reģionālās attīstības ministrija Eiropas Digitālo inovāciju centru (turpmāk – Centrs) atlasi uzsāk tikai pēc Regulas pieņemšanas. | **Panākta vienošanās.**Protokollēmuma 2. punkts precizēts.**Papildus sniedzam skaidrojumu.**Informatīvā ziņojuma virzība pēc Regulas priekšlikuma apstiprināšanas nav iespējama, ņemot vērā, ka Eiropas Komisijas apstiprināto Centru tīkla darbības sākšana paredzēta no 2021.gada, atbilstoši Regulas priekšlikumā minētajam (<https://eur-lex.europa.eu/resource.html?uri=cellar:321918fd-6af4-11e8-9483-01aa75ed71a1.0018.02/DOC_1&format=PDF>, Priekšlikuma/iniciatīvas konteksts 40.lapa)  Lai to nodrošinātu, atlasi nepieciešams veikt līdz 2020. gada 31. decembrim.  | Skatīt Ministru kabineta protokollēmuma projekta 2. punktu. |
| 25. | 2. sadaļa “Eiropas digitālās inovācijas centri un to izveide” | Ziņojumā ietvertās informācijas vispusīgam atspoguļojumam, kā arī nodrošinot Regulas prasību korektu ieviešanu, lūdzam izvērtēt un sniegt detalizētu skaidrojumu par kārtību, kādā atbilstoši lēmuma projekta 2. punktā minētajam paredzēts veikt Centru atlasi, kā arī par Centru atlases kritērijiem, tai skaitā norādot:pirmkārt, kādus tiesību subjektus konkrēti paredzēts atlasīt, t.i., vai paredzēts atlasīt vienīgi iestādes, kas izriet no ziņojuma (sk. 3. lpp.; 5. lpp. atrodama norāde par Centru darbības nolikuma izstrādi sadarbībā ar Centriem). Vēršam uzmanību, ka termina "iestādes" lietojums nav viennozīmīgi skaidrs un attiecīgi nav saprotams, vai cita starpā par Centru varēs būt izraudzītas vienīgi valsts pārvaldes iestādes, bet, piemēram, ne privātpersonas. Norādām, ka priekšlikumā paredzētā regula pirmšķietami paredz plašāku subjektu loku, kas var būt par Centru (sk. attiecīgās regulas 2. panta "b" un "e" apakšpunktu kopsakarā ar 16. panta 2. punktu);otrkārt, kādi konkrēti kritēriji Vides aizsardzības un reģionālās attīstības ministrijai ir jāizstrādā Centru atlasei (tai skaitā – kāda ir šo kritēriju funkcija), ņemot vērā, ka cita starpā no lēmuma projekta 2. punkta izriet, ka Centru atlasi veic atbilstoši Regulā norādītajiem kritērijiem;treškārt, vai paredzētā Centru atlases procedūra atbilst Regulas prasībām. Norādām, ka atbilstoši Regulas 16. panta 2. punktam kandidātsubjektus izraugās atklātā konkursa procedūrā, savukārt no ziņojuma (sk. 5. lpp.) izriet, ka pieteikumam (acīmredzot domāts – dalībai atlases procedūrā) nepieciešamos dokumentus publicēs ministrijas tīmekļvietnē, papildus sagatavojot preses relīzi par atlases procesa uzsākšanu. Attiecīgi izsakām bažas, ka minētā kārtība, lai gan tā nodrošina zināmu atklātību, varētu nenodrošināt to, ka Centrs kopumā tiek izvēlēts atklātā un taisnīgā procedūrā, nodrošinot vienlīdzīgas iespējas pretendēt uz Centra statusu, kas atbilstoši Regulas 16. panta 3. punktam veidos sākotnējo tīklu.Nepieciešamības gadījumā lūdzam precizēt ziņojumu un lēmuma projektu. | **Panākta vienošanās.****Sniedzam skaidrojumu.**Pēc sarunām ar Eiropas Komisijas pārstāvi *Anna Puig Centelles* Eiropas Komisijas uzstādījums ir dalībvalstīm Centru atlasei iesniegt konsorcijus (apvienojot valsts iestādes, uzņēmējus, nevalstiskās organizācijas, zinātnes centrus, u.c.) ar mērķi lai katras valsts Centrs apvienotu pēc iespējas plašākas jomas, aptverot gan uzņēmēju, gan valsts pārvaldes digitalizācijai nepieciešamās jomas.Eiropas Komisijas minētie atlases kritēriji ir visaptveroši, piemēram, “digitālās inovācijas centru funkcijām atbilstošas kompetences”, balstoties uz tām katras dalībvalsts uzdevums ir definēt tās jomas, kuras saredz kā prioritāras savam digitālās inovācijas centram, lai pēc iespējas veicinātu digitālo transformāciju, piemēram, reģionālais aspekts. Lai aptvertu arī reģionos esošos uzņēmējus un veicinātu reģionu digitalizāciju. VARAM sadarbībā ar EM un IZM, izstrādās šos atlases kritērijus, jo ir nepieciešams nodrošināt digitālās inovācijas centra sasaisti un kompetences gan ar uzņēmēju vajadzībām, gan Viedās specializācijas stratēģiju (RIS3).Saskaņā ar Digitālās Eiropas programmu, dalībvalstīm ir jānodrošina, lai Centru atlases procesā tiktu ievēroti atklātības un taisnīguma principi. Informatīvā ziņojuma 2. sadaļā norādīts: “Pirmie Centri tiks atlasīti, pamatojoties uz dalībvalstu priekšlikumiem, izmantojot atklātu konkursa procedūru.” Līdz ar to izteiktajām bažām par iespējami nepietiekami atklātas un taisnīgas atlases procedūras varbūtību nav pamata.  |  |
| 26. |  | Vēršam uzmanību, ka atbilstoši Regulas 16. panta 2. punkta "d" apakšpunktam kā viens kritērijiem, pamatojoties uz kuru veicama Centru atlase, ir izvirzīts – atbilstošas finansiālās garantijas, ko, vēlams, izsniegusi publiska iestāde un kas atbilst Eiropas Savienības finansējuma apmēram, kuru tam uzticēs pārvaldīt. Savukārt ziņojumā (sk. 3. lpp.) kā piemērs atbilstošām finansiālām garantijām norādīta informācijas sniegšana par nodokļu parādu neesamību. Saistībā ar minēto lūdzam sniegt pamatojumu viedoklim, ka ar atbilstošām finansiālām garantijām Regulas izpratnē saprotama tai skaitā attiecīgās informācijas sniegšana. Nepieciešamības gadījumā lūdzam atbilstoši precizēt ziņojumā norādīto informāciju.Papildus vēršam uzmanību, ka atbilstoši Regulas 16. panta 1. punktam Programmas (Digitālās Eiropas programma) pirmajā īstenošanas gadā izveido sākotnēju digitālās inovācijas centru tīklu. Savukārt no Regulas kopumā izriet, ka programma tiek īstenota no 2021. gada. Attiecīgi nav saprotams ziņojumā norādītais (sk. 5. lpp.), ka Eiropas Komisijai nepieciešams nodrošināt nacionālo Centru atlasi līdz 2020. gada oktobrim, ņemot vērā, ka 2020. gada 21.-22. oktobrī Luksemburgā plānota pirmajā atlases kārtā apstiprināto Centru pārstāvju pirmā sanāksme. Ievērojot minēto, lūdzam izvērtēt un nepieciešamības gadījumā precizēt attiecīgo ziņojumā ietverto informāciju. | **Ņemts vērā.** |  |
| 27.  | 5. sadaļa “VARAM turpmākā rīcība” | Lūdzam izvērtēt iespēju papildināt lēmuma projektu ar ziņojuma 5. sadaļā paredzētai Vides aizsardzības un reģionālās attīstības ministrijas turpmākai rīcībai (saistībā ar ziņojumā uzrādīto problemātiku) atbilstošiem uzdevumiem, tādējādi nodrošinot attiecīgās rīcības efektīvu un korektu izpildi.Vienlaikus aicinām izvērtēt, vai ar lēmumu projektu nav jāparedz uzdevums darīt zināmu Eiropas Komisijai par atlasītajiem Centriem (kandidātsubjektiem) (t.i., darīt zināmu dalībvalsts priekšlikumu).Papildus aicinām svītrot ziņojuma 5. sadaļā norādi, ka ar šo ziņojumu tiks veikta attiecīgā turpmākā rīcība. Norādām, ka informatīvais ziņojums atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 58. punktam ir informācija vai pārskats par Ministru kabineta kompetencē esoša jautājuma risināšanas gaitu, par Ministru kabineta atbalstīta plānošanas dokumenta īstenošanu vai tiesību akta izpildi. Attiecīgi ziņojums nav tiesību akts un nevar būt juridisks pamats Vides aizsardzības un reģionālās attīstības ministrijas rīcībai.  | **Ņemts vērā.**Informatīvā ziņojuma 5. sadaļā minētā norāde “ar šo ziņojumu” ir svītrota.**Papildus sniedzam skaidrojumu.**Atbilstoši Digitālās Eiropas programmas 16. pantā noteiktajam, dalībvalstīm ir nepieciešams iesniegt kandidātsubjektu sarakstu, uz ko Eiropas Komisija pieņem lēmumu par atlasītajiem subjektiem, kas veidos sākotnējo tīklu.  | Skatīt informatīvā ziņojuma 5. sadaļu.  |
|  **Ekonomikas ministrijas 13.07.2020. atzinums**  |
| 28. | 5. sadaļa “VARAM turpmākā rīcība” | Joprojām uzturam Ekonomikas ministrijas 2020. gada 2. jūnija atzinumā Nr. 3.1-20/2020/127 izteikto iebildumu, kas ietverts izziņas 23.punktā un atkārtoti lūdzam informatīvajā ziņojumā ietvert informāciju par plānoto laika grafiku nacionālā Digitālā inovācijas centra (turpmāk – DIC) iniciatīvas turpmākai virzībai un ieviešanai Latvijā. Esošā ziņojuma tvēruma galvenais akcents šobrīd vērsts uz Eiropas Komisijas (turpmāk – EK) vīziju un plāniem attiecībā uz vienota DIC tīkla izveidi Eiropā, pilnvērtīgi neatspoguļojot Latvijas DIC iniciatīvas mērķi, sasniedzamos rezultātus un provizorisko īstenošanas plānu. Atkārtoti lūdzam papildināt informatīvo ziņojumu, norādot būtiskāko informāciju par iniciatīvas ieviešanas plāniem Latvijā, tai skaitā informāciju par informatīvās dienas organizēšanu, kritēriju izstrādes procesu, iesaistītajām institūcijām un DIC atlases organizēšanu, vienlaikus iezīmējot provizorisko plānoto aktivitāšu laika grafiku. | **Ņemts vērā.**Papildināta informatīvā ziņojuma 4. sadaļa. | Skatīt informatīvā ziņojuma 4. sadaļu. |
| 29. | Ministru kabineta protokollēmuma 2. punkts | Esošā informatīvā ziņojuma redakcijā ietvertā informācija neatbilst EK uzstādītajam mērķim par dalībvalstu nacionālo DIC izvirzīšanu līdz 2020.gada oktobrim. Atbilstoši aktuālākajai pieejamajai informācijai par EK rīcības plānu Eiropas Digitālās Programmas apstiprināšanai (https://ec.europa.eu/digital-single-market/en/europe-investing-digital-digital-europe-programme) nepieciešams veikt visus pasākumus, lai brīdī, kad EK ir izsludinājusi Eiropas DIC atlasi, visas nacionālās procedūras ir pabeigtas un ir veikta DIC atlase nacionālā līmenī. Lai Latvijas pārstāvjiem netiktu liegta iespēja piedalīties EK izsludinātā atlasē, pretendējot uz finansējuma saņemšanu DIC izveidei, lūdzam Ministru kabineta protokollēmuma projekta 2.punktā noteikt Vides aizsardzības un reģionālās attīstības ministrijai sadarbībā ar Ekonomikas ministriju un Izglītības un zinātnes ministriju veikt Eiropas DIC atlasi atbilstoši kritērijiem ne vēlāk kā līdz 2020.gada 30.septembrim. | **Panākta vienošanās.****Sniedzam skaidrojumu.**Eiropas Komisijas apstiprināto DIC tīkla darbības sākšana paredzēta no 2021.gada, atbilstoši Regulas priekšlikumā minētajam.Lai to nodrošinātu, saskaņā ar Eiropas Komisijas 2020. gada 16. jūlijā sniegtajām norādēm nacionālo priekšatlasi nepieciešams veikt līdz 2020. gada 31. oktobrim.Turklāt, finansēšanas avots no ES fondiem būs pieejams saskaņā ar Finanšu ministrijas izstrādāto “Darbības programma Latvijai 2021-2027” izstrādes un apstiprināšanas laika grafiku. Oficiālā “Darbības programma Latvijai 2021-2027” iesniegšana Eiropas Komisijai paredzēta 2021.gada janvārī pēc attiecīgo Eiropas Komisijas regulu apstiprināšanas. Pēc Eiropas Komisijas saskaņojuma nepieciešams izstrādāt un apstiprināt Ministru kabineta noteikumus par 1.2. SAM ieviešanas nosacījumiem un projektu atlases kritērijus, kā arī saņemt konceptuālu Ministru kabineta lēmumu par projektu sarakstu iekļaušanu IKT arhitektūrā.  |  |
| **Izglītības un Zinātnes ministrijas 15.07.2020. atzinums** |
| 30. | Ministru kabineta protokollēmuma 2. punkts | Lūdzam precizēt protokollēmuma 2. punktu, nosakot Vides aizsardzības un reģionālās attīstības ministrijai sadarbībā ar Ekonomikas ministriju un Izglītības un zinātnes ministriju līdz 2020. gada 31.augustam izstrādāt Eiropas Digitālo inovāciju centru atlases kritērijus un līdz 2020. gada 30. septembrim veikt Eiropas Digitālās inovācijas centru atlasi atbilstoši kritērijiem. Protokollēmumā joprojām kā atlases termiņš ir norādīts 2020. gada 31. decembris, lai gan iebildums ņemts vērā. | **Panākta vienošanās.****Sniedzam skaidrojumu.**Eiropas Komisijas apstiprināto DIC tīkla darbības sākšana paredzēta no 2021.gada, atbilstoši Regulas priekšlikumā minētajam.Lai to nodrošinātu, saskaņā ar Eiropas Komisijas 2020. gada 16. jūlijā sniegtajām norādēm nacionālo priekšatlasi nepieciešams veikt līdz 2020. gada 31. oktobrim.Turklāt, finansēšanas avots no ES fondiem būs pieejams saskaņā ar Finanšu ministrijas izstrādāto “Darbības programma Latvijai 2021-2027” izstrādes un apstiprināšanas laika grafiku. Oficiālā “Darbības programma Latvijai 2021-2027” iesniegšana Eiropas Komisijai paredzēta 2021.gada janvārī pēc attiecīgo Eiropas Komisijas regulu apstiprināšanas. Pēc Eiropas Komisijas saskaņojuma nepieciešams izstrādāt un apstiprināt Ministru kabineta noteikumus par 1.2. SAM ieviešanas nosacījumiem un projektu atlases kritērijus, kā arī saņemt konceptuālu Ministru kabineta lēmumu par projektu sarakstu iekļaušanu IKT arhitektūrā. |  |
| 31. | 2. sadaļa “Eiropas digitālās inovācijas centri un to izveide” | Lūdzam papildināt ziņojuma 2.lp. otro rindkopu, paredzot, ka Latvijā izveidoto Eiropas Digitālās inovācijas centru funkciju īstenošanā, kas paredzēta sadarbības apvienības jeb konsorcija ietvarā, iekļaujamas arī augstskolas un zinātniskās institūcijas. | **Ņemts vērā.** | Skatīt informatīvā ziņojuma 2. sadaļu. |
| 32. | 3. sadaļa “Finansējums” | Lūdzam pārskatīt un precizēt ziņojuma 3.nodaļas “Finansējums” (i) apakšpunkta redakciju, kur aprakstīta viena no Centru funkcijām/ darbībām. No ziņojuma nav viennozīmīgi skaidrs, ko tieši un kādā līmenī (nacionālā vai Eiropas) Centri attīstīs. | **Panākta vienošanās.****Sniedzam skaidrojumu.**ziņojuma 3.nodaļas (i) apakšpunkta redakcija paredz, ka Centri, kuri saņems DEP finansējumu, attīstīs specifiskās Latvijas izcilības jomas MI un kiberdrošības jomā gan nacionālā, gan Eiropas līmenī.Eiropas līmenī Centri attīstītās Latvijas sasniegumus MI ieviešanā valsts pārvaldē un privātajā sektorā. |  |
| 33. | 5. sadaļa “VARAM turpmākā rīcība” | Lūdzam papildināt ziņojuma 5.nodaļu “VARAM turpmākā rīcība”, paredzot IZM iesaisti ne tikai Centru atlases kritēriju izstrādē, bet arī Centru darbības nolikuma izstrādē un koordinācijā nacionālā un ES līmenī attiecībā uz Centru turpmāko atlasi, t.sk. pārrobežu līmenī (5.nodaļas otrais un trešais punkts). | **Ņemts vērā.** | Skatīt informatīvā ziņojuma 5. sadaļu. |
| 34. | 4. sadaļa “Koordinācija Latvijā” | Lūdzam pārskatīt un precizēt ziņojuma 4.nodaļas “Koordinācija Latvijā” pēdējās rindkopas redakciju. Pašreiz ziņojumā teikts, ka Komisija centru atlasē vērtēs tos, kuri “pirmajā atlases kārtā netika atbalstīti”. | **Ņemts vērā.****Papildus sniedzam skaidrojumu.**Pēc Komisijas veiktās Centru atlases pirmās kārtas (2020. gads) nākamo centru atlasē primāri Komisija vērtēs tos dalībvalstu izvirzītos Centrus, kuri pirmajā atlases kārtā netika atbalstīti no Komisijas puses.  | Skatīt informatīvā ziņojuma 4. sadaļu. |
| 35.  | 2. sadaļa “Eiropas digitālās inovācijas centri un to izveide” |  Aicinām papildināt 2.sadaļā iekļauto informāciju par digitālo prasmju apmācību nodrošināšanu ar informāciju par mērķa grupām un apmācību līmeņiem, lai iezīmētu demarkāciju starp vairāku ministriju (IZM, EM, VARAM) pārziņā esošajiem NAP2027/DP2027 pasākumiem, kas paredz digitālo prasmju pilnveidi dažādām mērķa grupām. | **Ņemts vērā.** | Skatīt informatīvā ziņojuma 2. sadaļu. |
|  |  |  |  |  |

 Arnis Skraučs

|  |
| --- |
| (par projektu atbildīgās amatpersonas vārds un uzvārds) |
| Elektroniskās pārvaldes departamenta direktora vietnieks – Informācijas sabiedrības politikas nodaļas vadītājs |
| (amats) |
| 67026942 |
| (tālruņa un faksa numurs) |
| Arnis.Skraucs@varam.gov.lv  |
| (e-pasta adrese) |